బ్యాంకు సిఇఒ చంద్రశేఖర్‌ ఘోష్‌
వచ్చే ఏడాది బంధన్‌ బ్యాంకు ఐపిఒ
కోల్‌కత్తా, ఆగస్టు 25: మైక్రోఫైనాన్స్‌ సంస్థ నుంచి బ్యాంకుగా మారిన బంధన్‌ బ్యాంకు దేశవ్యాప్త కార్య కలాపాలకోసం విస్తరించేందుకు నిధులను సమీకరిస్తోంది ఇందుకోసం ఐపిఒకు రావాలని నిర్ణయించింది. ఇప్పటికే బ్యాంకు ఐపిఒ విధానాన్ని షురూచేసింది. ఆర్‌బిఐనుంచి సూత్రప్రాయంగా ఆమోదం పొంద గానే 2018 నుంచి ఐపిఒకు వస్తామని బ్యాంకు సిఇఒ చంద్రశేఖర్‌ ఘోష్‌ వెల్లడించారు. బ్యాంకు రెండో వార్షికోత్సవం సందర్బంగా ఆయన మాట్లాడుతూ రెండు పూర్తి ఆర్థిక సంవత్సరాలు పూర్తయ్యాయని, త్వరలోనే ఐపిఒ విధానంతో ముందుకువస్తామని, ఇప్ప టికే ప్రారంభించినట్లు ఘోష్‌ వివరించారు.
ప్రైవేటురంగం లోని ఈ బ్యాంకు ప్రస్తుతం ఇన్వెస్ట్‌మెంట్‌ బ్యాంకర్లు, ఇతర న్యాయసలహా సంస్థలను అన్వేషించే పనిలో ఉంది. మొత్తం పూర్తిస్థాయిలో 2018లో ఐపిఒజారీచేసి నిధులు సమీకరిస్తామని సిఇఒ చెప్పారు. అందరు వాటాదారులతో సంప్రదింపులు జరిపిన తర్వాత ఐపిఒ తేదీలు, నిధుల సమీకరణ మొత్తం వివరాలు వెల్లడిస్తామని అన్నారు. బ్యాంకు నికరలాభం మొదటిత్రైమాసికంలో రూ.327 కోట్లుగా ఉంది. మొదటి రెండేళ్లలో బ్యాంకు 23,500 కోట్లు డిపాజిట్లు సమీకరించింది. 21వేల కోట్ల రూపాయలకుపైబడి రుణాలిచ్చింది. ఇప్పటివరకూ 840 శాఖలు, 383 ఎటిఎంలను ఏర్పాటుచేసింది. బంధన్‌బ్యాంకు ఆర్ధికసేవలతోపాటు బీమా, మ్యూచు వల్‌ఫండ్‌ ఉత్పత్తుల సేవలను కూడా ప్రారంభిస్తుందని ఎండి ఘోష్‌ వెల్లడించారు. రఘురామ్‌రాజన్‌ ఆర్‌బిఐ గవర్నర్‌గా ఉన్నకాలంలో అప్పట్లో దరఖాస్తులుచేసిన సంస్థలన్నింటిలోను చూస్తే సూక్ష్మరుణ సంస్థలపరంగా ఒక్క బంధన్‌ ఫైనాన్స్‌కే రిజర్వుబ్యాంకు లైసెన్సు మంజూరుచేసిన సంగతి తెలిసిందే.